**Zápisnica č. 5**

**zo zasadnutia obecného zastupiteľstva, ktoré sa konalo 23. 10. 2017**

**o 18:00 hod. na obecnom úrade v Malom Záluží**

**Program:**

1. **Privítanie, procedurálne záležitosti**
2. **Kontrola uznesení**
3. **Voľba hlavného kontrolóra**
4. **Rozpočtové opatrenie**
5. **a) Mikuláš**

**b) Jubilanti**

1. **Rôzne - informácie o stave projektov**

**- výberové konanie – administratívna budova**

**- cestné zrkadlo**

**- výrub stromov**

1. **Diskusia**
2. **Záver**
3. **Privítanie, procedurálne záležitosti, schválenie programu schôdze**

Zástupkyňa starostky p. Sochorová privítala prítomných a otvorila schôdzu.

Prítomní: podľa prezenčnej listiny

Zapisovateľka: p. Zábražná

Overovatelia zápisnice: p. Fuska, p. Žitnay

Návrh programu schôdze bol schválený bez pripomienok.

Hlasovanie: Za: 5 Proti: 0 Zdržal sa: 0

1. **Kontrola uznesení**

Všetky uznesenia z posledného zasadnutia OZ boli splnené.

1. **Voľba hlavného kontrolóra, pracovný úväzok**

Hlavná kontrolórka Ing. Martina Marečková sa vzdala vykonávania funkcie.   
Dňa 12. 9. 2017 bola na obecnej stránke vyhlásená výzva na miesto hlavného kontrolóra obce. Na túto pozíciu sa prihlásil iba jeden kandidát – Ing. Ladislav Fúska zo Zbehov, ktorý spĺňa všetky podmienky a má dlhoročnú prax v odbore. Obecné zastupiteľstvo po krátkej diskusii zvolilo Ing. Ladislava Fúsku za hlavného kontrolóra obce.

Voľba hlavného kontrolóra:

Hlasovanie: Za: 5 Proti: 0 Zdržal sa: 0

Ďalej sa pristúpilo k schváleniu platu hlavného kontrolóra, ktorý bol stanovený podľa [§ 18c zákona č. 369/1990 Zb.](http://www.epi.sk/form/goto.ashx?t=27&p=1898893-1898902&f=2) o obecnom zriadení. Pracovný úväzok je 0,1% z bežného pracovného času, ktorý sa vypočíta ako priemerná mzda v národnom hospodárstve krát koeficient 1,15 a z tejto sumy sa vypočíta 10 %.

Pracovný úväzok hlavného kontrolóra:

Hlasovanie: Za: 5 Proti: 0 Zdržal sa: 0

1. **Rozpočtové opatrenie**

V ďalšom bode bolo zastupiteľstvo oboznámené s tým, že v mesiaci október bude treba vykonať úpravu rozpočtu podľa skutočného plnenia príjmov a výdavkov. Následne úpravu rozpočtu podľa predbežného plnenia poslanci jednohlasne schválili.

Hlasovanie: Za: 5 Proti: 0 Zdržal sa: 0

1. **Príspevok z obecného rozpočtu**

a) Mikuláš

Mikuláš bude znovu chodiť k deťom domov a rozdávať balíčky. V tomto roku je v obci 42 detí do 15 rokov. V minulých rokoch bol príspevok z obecného rozpočtu na 1 dieťa 5,-- €. Po krátkej diskusii obecné zastupiteľstvo na jedno dieťa aj na tento rok schválilo príspevok z obecného rozpočtu vo výške 5,-- €.

Hlasovanie: Za: 5 Proti: 0 Zdržal sa: 0

1. Jubilanti

Každoročne sa z obecného rozpočtu prispieva na darček občanom, ktorí oslavujú okrúhle jubileum. Starostka informovala poslancov, že tento rok máme v obci 12 dôchodcov jubilantov. Tento rok sa bude pohybovať príspevok na jubilanta vo výška 15, -- ako to bolo aj minulý rok.

Hlasovanie: Za: 5 Proti: 0 Zdržal sa: 0

1. **Rôzne**

**Informácie o projektoch**

V prípade projektov Rekonštrukcie administratívnej budovy na komunitné centrum, Verejné osvetlenie – oprava a rozšírenie a Kamerový systém sa pripravujú žiadosti o ŽoNFP. Všetko treba zabezpečiť tak, aby boli ŽoNFP a ostatné podklady pripravené do konca novembra na odovzdanie.

**Výrub stromov**

Pod vplyvom silného vetra sa zlomil na hornom cintoríne smrek, ktorý treba spíliť a popíliť. Ďalej pani Elena Matúšková požiadala o vypílenie stromu, ktorý sa nachádza na hornom cintoríne v tesnej blízkosti hrobu Pavla Rizeka. Smrek je vysoký a ohrozuje elektrické vedenie, v prípade pádu ohrozuje okolité hroby. Na detskom ihrisku treba opíliť orech, schnú a padajú konáre a ohrozujú bezpečnosť detí na detskom ihrisku. Členovia zastupiteľstva prerokovali aj stav líp na dolnom cintoríne, ktoré sa rozširujú a treba ich upraviť. Zastupiteľstvo túto tému prerokovalo a okrem vypílenia poškodených stromov sa zaoberali aj stavom iných stromov na obecných priestoroch.

1. **Diskusia**

V diskusii sa poslanci zaoberali stavom detského ihriska. Je zlomená jedna hojdačka, treba ju opraviť, prezrieť aj iné drevené prvky na ihrisku. Ďalej sa hovorilo aj o doplnení piesku pod šmýkalkou.

1. **Záver**

Zástupkyňa starostky p. Sochorová predniesla uznesenia zo schôdze OZ a poďakovala všetkým prítomným za účasť.

V Malom Záluží, 24.10.2017

Zapisovateľka: Zuzana Zábražná ....................................................

Overovatelia zápisnice: Miroslav Fuska ....................................................

Andrej Žitnay ....................................................

**Uznesenia**

**zo zasadnutia obecného zastupiteľstva obce Malé Zálužie zo dňa   
31. 07. 2017, ktoré sa konalo na obecnom úrade v Malom Záluží**

**Obecné zastupiteľstvo:**

1. **Berie na vedomie:**

- kontrolu uznesení z minulého zasadnutia OZ

- informácie o pripravovaných projektoch

1. **Prerokovalo:**

* výrub poškodených stromov na obecných pozemkoch

1. **Schvaľuje:**

- program schôdze

**Uznesenie č. 19/2017**

* Zvolenie Ing. Ladislava Fúsku za hlavného kontrolóra obce Malé Zálužie

**Uznesenie č. 20/2017**

* Úväzok hlavného kontrolóra obce 0,10 %, čo je 16 hodín/mesiac, (výpočet: priemerná mzda v národnom hospodárstve krát koeficient 1,15 a z tejto sumy sa vypočíta 10 %).

**Uznesenie č. 21/2017**

* Úpravu rozpočtu podľa skutočného plnenia príjmov a výdavkov

**Uznesenie č. 22/2017**

* Príspevok na mikulášske balíčky pre deti z obecného rozpočtu na jedno dieťa 5,00 €.

**Uznesenie č. 23/2017**

* Príspevok z obecného rozpočtu na jubilantov v sume 15,00 € / jubilant (dôchodca)

V Malom Záluží, 24.10.2017

Zapísala: Zuzana Zábražná Starostka obce: